16/12/2020 | Administración LocalMunicipal
Cerceda
Intervención
Aprobación bases axuda transporte. Curso 2020-2021

Aprobadas na Xunta de Goberno local celebrada o 11/12/2020 as bases e a convocatoria das axudas e económicas para os desprazamentos con fin escolar dirixidas ás/ós estudantes empadroadas/os no Concello de Cerceda, para o curso escolar 2020-2021, que se transcriben, se procede a súa publicación ós efectos de inicio do prazo de solicitude. Cerceda, 11 de decembro de 2020. Juan Manuel Rodríguez García Alcalde do Concello de Cerceda BASES REGULADORAS DAS AXUDAS ECONÓMICAS PARA OS DESPRAZAMENTOS CON FIN ESCOLAR DIRIXIDAS ÁS/ÓS ESTUDANTES EMPADROADAS/OS NO CONCELLO DE CERCEDA. CURSO ESCOLAR 2020-2021 1. OBXECTO. O obxecto das presentes bases é apoiar aos estudantes que cursen estudos de bacharelato, de ensinanza de réxime especial, formación profesional ou universitaria favorecendo o seu acceso aos centros de ensino públicos mediante unha axuda económica para os gastos derivados da utilización de calquera tipo de transporte para acceder aos mesmos.2. CONTÍA DAS AXUDAS.1. A contía da axuda para o curso escolar 2020-2021 será de 200,00 € para todo o alumnado que cumpra os requisitos establecidos no punto 3 das bases.2. No caso de que o importe total das axudas exceda á propia partida orzamentaria, a contía das mesmas será rateada entre tódalas persoas beneficiarias.3. PERSOAS BENEFICIARIAS.1. Para ser persoa beneficiaria desta axuda é preciso cumprir cos seguintes requisitos: a) Que a/o alumno/a para quen se solicita a axuda estea empadroado no Concello de Cerceda. b) Que a/o alumno/a para quen se solicita a axuda non supere os 25 anos de idade no momento da apertura da convocatoria. c) Que a/o alumno/a para quen se solicita a axuda curse estudos de bacharelato, formación profesional con título homologado, ensinanzas de réxime especial ou universitarios e para os que sexa necesario desprazarse diariamente fóra do concello. d) Que a unidade familiar da/o alumno/a para quen se solicita a axuda este ao día no pago das obrigas tributarias e coa Seguridade Social. e) Que a unidade familiar da/o alumno/a para quen se solicita a axuda teña unha renda per cápita mensual igual ou inferior a 806,76 € (corresponde ao 1,5 veces o IPREM). 2. Non poderán acollerse a estas axudas as persoas que se atopen nos seguintes supostos: a) Ter solicitada ou concedida para o presente curso lectivo calquera outra axuda económica para o mesmo fin que cubra na súa totalidade os gastos de desprazamento. b) Desprazarse ao centro educativo en medios de transporte xa financiados por algún organismo público que implique a exención do pago por parte do alumnado que faga uso do 4. CÁLCULO DA RENDA PER CÁPITA MENSUAL.1. Entendese por renda per cápita familiar mensual, a renda familiar dividida entre o número de membros da unidade familiar computables e entre seis meses.2. Para o cálculo da renda per cápita familiar terase en conta os datos económicos dos meses desde xuño ata novembro do ano 2020 (ambos incluídos) e o importe do IPREM mensual (indicador público de renda de efectos múltiples) do ano 2020 que é de 537,84 euros mensuais.3. A renda familiar obterase da suma das rendas de cada un dos membros computables da unidade familiar que obteñan ingresos de calquera natureza. Para os efectos previstos nestas bases, considérase que forman parte da unidade familiar: a) Pai e nai non separados legalmente e, se é o caso, o/a titor/a ou persoa encargada da garda e protección do menor, e os fillos/as que figuren empadroados/as e residan no domicilio familiar, solteiros e menores de 25 anos ou de maior idade cando teñan algunha discapacidade. b) Cando non exista vínculo matrimonial a unidade familiar entenderase constituída polo pai, a nai e todos os descendentes que convivan con eles que reúnan os requisitos do punto anterior. c) No caso de separación ou divorcio, non se considerará membro computable aquel deles que non conviva coa persoa beneficiaria da axuda. Non obstante, se fose o caso, terá consideración de membro computable o novo cónxuxe ou persoa unida por análoga relación e as rendas incluiranse dentro do cómputo da renda familiar. A separación ou divorcio acreditarase mediante sentenza xudicial que o determine ou convenio regulador onde conste a custodia do menor. No seu caso, terase en conta tamén o importe percibido en concepto de pensión de alimentos do pai/nai que non conviva co alumno/a. Neste suposto, a persoa destinataria da axuda será o pai ou nai que teña atribuída a custodia do/a menor, de acordo co establecido no convenio regulador ou sentenza xudicial. d) No caso de ter separación ou divorcio dos proxenitores con custodia compartida acreditada mediante sentenza xudicial, as rendas de ambos proxenitores incluiranse dentro do computo da renda familiar. e) As separacións de feito acreditaranse mediante certificado de convivencia ou auto de medidas provisionais. f) A condición de familia monoparental entenderase pola formada por unha única persoa proxenitora que non conviva con outra persoa coa que manteña unha relación análoga á conxugal e sempre que a outra proxenitora non contribúa economicamente ao sustento do/a menor. En ningún caso poderán ser destinatarios das axudas os proxenitores privados da patria potestade do seus fillos, ou se a tutela ou a garda fora asumida por unha institución pública.5. SOLICITUDES E DOCUMENTACIÓN.1. As persoas solicitantes da axuda terán que presentar xunto coa solicitude segundo o Anexo I, a documentación que se relaciona a continuación de tódolos membros da unidade familiar que sexan maiores de idade (segundo o establecido no punto 4.3. das presentes bases). 2. Todos aqueles documentos que estean en poder do Departamento de Servizos Sociais por trámites anteriores non deben ser achegados, agás que sufriran algunha modificación.3. Documentación: a) Fotocopia do DNI/NIE/pasaporte en vigor da persoa solicitante da axuda. b) Fotocopia do libro de familia ou documento análogo que os substitúa, de ser o caso. c) No caso de separación ou divorcio, copia de sentenza ou convenio regulador. En situación de non pagamento da pensión, copia da solicitude de execución de sentenza presentada perante o xulgado ou xustificante do inicio das actuacións. d) No caso de unións de feito con fillos/as recoñecidos, copia da sentenza de garda, custodia e alimentos, así como xustificantes das achegas económicas establecidas na mencionada sentenza. En situación de non pagamento copia da solicitude de execución de sentenza presentada perante o xulgado ou xustificante do inicio das actuacións. Nos casos recollidos nos puntos c) e d) se non se presenta a documentación especificada, considerarase que se está recibindo a contía por pensión compensatoria ou de alimentos establecido inicialmente, computando esas cantidades como ingresos efectivos. e) Fotocopia da matricula do curso 2020/2021. f) Certificado do centro de estudios da asistencia regular ás clases dende comezo do curso ata a data de solicitude da axuda, agás o alumnado de estudos universitarios. g) Un certificado do IBAN bancario onde se vai a realizar o ingreso da axuda a nome da persoa solicitante. h) Fotocopia da tarxeta de demandante de emprego. i) O empadroamento e convivencia comprobarase de oficio dende o departamento de Servizos Sociais, no caso de non autorizar a consulta, deberán presentar volante de empadroamento.4. Documentación para a xustificación dos ingresos da unidade familiar: a) Persoas traballadoras en activo (relativos aos meses de xuño a novembro). – Por conta allea: fotocopia nóminas, incluirase as nóminas correspondentes á extra de ser o caso. – Por conta propia: fotocopia do pagamento a conta do IPRF dos dous últimos trimestres. – Traballadores da agraria: xustificación dos ingresos relativos á mesma. – En situación de ERTE: xustificación dos ingresos percibidos. – Persoas que perciben una pensión/ prestación (relativos aos meses de xuño a novembro): pensións/prestacións procedentes do INSS, ISM, da Xunta de Galicia, clases pasivas ou calquera outra, incluídas as percibidas do estranxeiro: xustificante da pensión. – Persoas demandantes de emprego con prestación/subsidio: certificado da prestación dos, con indicación da contía mensual que corresponda e período recoñecido. – Perceptores de RISGA: a documentación figura no Departamento de Servizos Sociais polo que non terán que achegar xustificación da contía mensual. – No caso de acollemento familiar remunerado: xustificación da contía mensual da prestación.6. PRAZO DE SOLICITUDE. As persoas solicitantes deberán presentar a súa instancia coa documentación requirida en cada caso, no Rexistro Xeral do Concello de Cerceda ou tramitala por calquera das formas previstas no art.16 da Lei 39/2015, de procedemento administrativo común das administracións públicas, no prazo de 5 días naturais, a contar a partir do día seguinte á publicación da convocatoria no Boletín Oficial da Provincia da Coruña. O prazo terá carácter improrrogable.7. TRAMITACIÓN E RESOLUCIÓN DAS SOLICITUDES.1. As solicitudes será avaliadas polo persoal técnico de servizos sociais que emitirá un informe proposta coa resolución provisional que será aprobada polo órgano correspondente. A listaxe provisional será publicada no taboleiro de anuncios do Concello de Cerceda e na páxina web municipal (www.cerceda.org) establecendo un prazo de 3 días naturais para presentar as reclamacións oportunas e/ou emendar documentación. Unhas vez resoltas todas as reclamacións, a resolución definitiva coa listaxe das axudas concedidas será publicada da mesma forma. Estas publicacións substituirán á notificación nos termos que se establecen nos artigo 40 e 45 da Lei 39/2015, de 1 de outubro, do Procedemento administrativo Común das Administracións públicas. Cando se acredite que persoa solicitante ten a condición de vítima de violencia de xénero con orde de protección, a publicación no taboleiro de anuncios será substituída pola notificación individual, cando así se solicite pola persoa interesada na súa solicitude, segundo o disposto na Lei 39/2015 e en cumprimento da Lei orgánica de medidas de protección integral contra a violencia de xénero.2. Poderase revogar a concesión da axuda se se produce algún dos seguintes supostos: – Ocultación de información, se está condicionou a concesión da axuda – Alteración das circunstancias alegadas que motivaron a súa concesión – Quedaran excluídas aquelas persoas das que se teña constancia no departamento de Servizos Sociais de que fixeran uso fraudulento das axudas sociais municipais.8. XUSTIFICACIÓN E PAGAMENTO.1. Dada a especifidade desta convocatoria, enténdese que a xustificación se cumpre coa presentación da documentación esixida para poder ser persoa beneficiaria da axuda 2. O pagamento da axuda concedida farase efectivo logo da valoración das solicitudes presentadas e unha vez aprobada a resolución coa listaxe definitiva das axudas concedidas e as denegadas.9. DISPOÑIBILIDADE ORZAMENTARIA. Para as subvencións incluídas na presente convocatoria, reservarase crédito na partida 326.480.00: “Ensino. Premios e bolsas” dos vixentes orzamentos do Concello de Cerceda, por un importe total de 5.000,00 euros. DISPOSICIÓN ADICIONAL Esta convocatoria rexese pola Ordenanza Xeral de Subvencións do Concello de Cerceda publicada no Boletín Oficial da Provincia da Coruña, núm.120, do 26 de xuño de 2014.